Peetri päikeseelektrijaam
Peetri päikeseelektrijaam ehk Peetri päikesepark on päikeseelektrijaam Järvamaal Järva vallas Peetri alevikus. 2017. aasta augustis teatati, et endise sigala asemele paigutatakse 2,5 hektari suurusele alale 4500 päikesepaneeli. Kavandatud päikesejaama installeeritud võimsus pidi tulema 1,2 MW ja aastane toodang umbes 1 GWh. Päikesejaam pidi valmima sama aasta novembriks. Elektrijaam avati 2018. aasta veebruaris. See oli 996 kW nimivõimsusega ja 4232 paneeliga ning sellega tol ajal suurim Eestis[viide?]. Jaama aastasest elektritoodangust piisab umbes 350 majapidamise vajaduse rahuldamiseks. Investeeringu maht oli 1,2 miljonit eurot, rajaja oli SigmaSystems OÜ. Elektrijaama ehitas Eesti kapitalil põhinev ettevõte Olsson & Nielsen Nordic OÜ.